OpenLLM-France/wikimedia huggingface dataset:
# Biville-la-Rivière

Biville-la-Rivière Frantziako udalerria da, Itsas Sena departamenduan dagoena, Normandia eskualdean. 2013an 106 biztanle zituen.

## Demografia
### Biztanleria

2007an Biville-la-Rivière udalerrian erroldatutako biztanleak 106 ziren. Familiak 44 ziren, horien artean 12 pertsona bakarrekoak ziren (12 bakarrik bizi ziren gizonak), 8 seme-alabarik gabeko familiak ziren, 16 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 52 etxebizitza zeuden, 44 familiaren etxebizitza nagusia ziren, 7 bigarren erresidentzia ziren eta 1 hutsik zegoen. Etxebizitza guzti hauek 51etxeak ziren. 44 etxebizitza nagusietatik 33 bere jabearen bizilekua ziren, 9 alokairuan okupaturik zeuden eta 2 doan lagata zeuden; 1ek gela bat zuen, 5 etxek hiru zituzten, 15 etxek lau zituzten eta 23 etxek bost zituzten. 33 etxek euren parking plaza propioa zuten azpian. 27 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Biville-la-Rivière udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 4 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 4 |
| 4 | 65-69 | 4 |
| 0 | 60-64 | 4 |
| 0 | 55-59 | 4 |
| 4 | 50-54 | 0 |
| 4 | 45-49 | 4 |
| 0 | 40-44 | 0 |
| 0 | 35-39 | 4 |
| 8 | 30-34 | 0 |
| 4 | 25-29 | 4 |
| 0 | 20-24 | 4 |
| 0 | 15-19 | 4 |
| 4 | 10-14 | 8 |
| 0 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 70 ziren, horien artean 51 aktiboak ziren eta 19 inaktiboak ziren. 51 pertsona aktiboetatik 48 lanean zeuden (25 gizon eta 23 emakume) eta 3 langabezian zeuden (1 gizon eta 2 emakume). 19 pertsona inaktiboetatik 4 erretiraturik zeuden, 7 ikasten zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an zeuden 6 komertzioetatik, 2 bestelako produktu industrialen fabrikazioko enpresak ziren, 3 ibilgailuen saltze eta konpontze enpresak ziren eta 1 finantziazio enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q591951
* Multimedia: Biville-la-Rivière / Q591951
# Bivolari

Bivolari Errumaniako udalerri bat da, Iași konderrian. 3.369 biztanle ditu, 69 kilometro koadroko azaleran banatuta.

## Herriak

Udalerrian honako herriak daude:
Bivolari $^{(en)}$ Buruienești $^{(en)}$ Soloneț $^{(en)}$ Tabăra $^{(en)}$ Traian $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5114003
# Bivona

Bivona Italiako udalerri bat da. Agrigentoko probintzian kokatuta dago, Sizilia eskualdean. 3.214 biztanle ditu, 88,57 kilometro koadroko azaleran banatuta.

## Mugakideak

Bivonak honako udalerri hauekin egiten du muga:
Alessandria della Rocca Calamonaci Castronovo di Sicilia Cianciana Lucca Sicula Palazzo Adriano Ribera Santo Stefano Quisquina

## Kanpo estekak

* Datuak: Q431048
* Multimedia: Bivona / Q431048
# Bhadohi barrutia

Bhadohi barrutia Indiako barruti bat da, Mirzapur dibisioan, Uttar Pradesh estatuan. 1.578.213 biztanle ditu 960 kilometro koadrotan.

## Mugakideak

Honako barrutiekin egiten du muga:
Prayagraj barrutia Varanasi barrutia Mirzapur barrutia

## Ikus, gainera

* Uttar Pradesh

## Kanpo estekak

* Datuak: Q127533
* Multimedia: Bhadohi district / Q127533
# Bhadrak barrutia

Bhadrak barrutia Indiako barruti bat da, Central dibisioan, Orissa estatuan. 1.506.337 biztanle ditu 2.505 kilometro koadrotan.

## Mugakideak

Honako barrutiekin egiten du muga:
Balasore barrutia

## Ikus, gainera

* Orissa

## Kanpo estekak

* Datuak: Q685638
* Multimedia: Bhadrak district / Q685638
# Bhandara barrutia

Bhandara barrutia Indiako barruti bat da, Nagpur dibisioan, Maharashtra estatuan. 1.200.334 biztanle ditu 3.716 kilometro koadrotan.

## Mugakideak

Honako barrutiekin egiten du muga:
Nagpur barrutia Gadchiroli barrutia Gondia barrutia

## Ikus, gainera

* Maharashtra

## Kanpo estekak

* Datuak: Q1813857
* Multimedia: Bhandara district / Q1813857
# Bhama Srinivasan

Bhama Srinivasan (Chennai, India, 1935eko apirilaren 22a) indiar matematikaria da, multzo finituen adierazpen teoriaren alorrean egindako ekarpenengatik ezaguna. Izan ere, 1990ean Noether Lecture saria irabazi zuen bere ekarpenak sarituz. 1981etik 1983ra Association for Women in Mathematics elkarteko lehendakaria izan zen.
1959an doktoregoa lortu zuen. Problems on Modular Representations of Finite Groups (Multzo Fintuen Modulu Adierazpenen Inguruko Problemak) izenburudun tesia landu zuen Manchesterko Unibertsitateko James Alexander Green matematikariak zuzenduta. Gaur egun, Srinivasan unibertsitate irakasle dabil Chicagoko Illinoisko Unibertsitatean. Guztira, bost doktorego-ikasle izan ditu. Paul Fongek eta biek hainbat ikerketa-artikulu argitaratu dituzte modulu-adierazpen eta Deligne–Lusztigen teorien inguruan.
2012an Ameriketako Estatu Batuetako Matematiken Elkarteko kide bihurtu zen.
# Bhagalpur barrutia

Bhagalpur barrutia Indiako barruti bat da, Bhagalpur dibisioan, Bihar estatuan. 3.037.766 biztanle ditu 2.569 kilometro koadrotan.

## Mugakideak

Honako barrutiekin egiten du muga:
Madhepura barrutia Banka barrutia Godda barrutia

## Ikus, gainera

* Bihar

## Kanpo estekak

* Datuak: Q49155
* Multimedia: Bhagalpur district / Q49155
# Bhagat Singh

Bhagat Singh, (gurmukhîz: ਭਗਤ ਸਿੰਘ); 1907ko irailaren 28a - 1931ko martxoaren 23a) Indiako askatasunaren aldeko iraultzaile nagusietako bat izan zen, Indiako independentziaren mugimenduaren baitan.

## Biografia

Gaztetatik Ingeles Inperioaren aurkako ekintza iraultzaileetan jardun zen. Europako mugimendu iraultzaileak ikasiz, ideologia anarkista eta marxistaren eragina jaso zuen. Hindostaneko Elkarte Errepublikarreko kidea izanik, bertako liderra bihurtu eta Hindostaneko Elkarte Errepublikar Sozialista bilakatu zuen.
Mahatma Gandhiren irudiarekin kontrajartzen da; hark bakezaletasuna aldarrikatzen bazuen, Bhagat Singhek autodefentsarako biolentziaren eskubide legitimoa defendatzen zuen.

## Erreferentziak

* ↑ https://web.archive.org/web/20150218165406/http://archives.peoplesdemocracy.in/2006/0319/03192006_surjeet.htm

## Kanpo estekak

* (Ingelesez): Biografia.
* Datuak: Q377808
* Multimedia: Bhagat Singh / Q377808
# Bhaktapur

Bhaktapur (nepaleraz भक्तपुर). Nepal. Katmanduko ibarreko hiri newaria da, 72.543 biztanle dituena (2001). Hiriburutik 13 km ekialdera dago, 1.401 metrotako altueran. Sinistunen hiria bezala ezagutzen da, baita Nepalgo kulturaren hiria izenaz ere.

## Etimologia

Izena sanskritozko Bhakta (sinisdun) eta Pura (hiria) hitzen elkarketatik dator, beraz Bhaktapur izenak Sinisdunen hiria esan nahi du.

## Historia

Ananda Deva Malla errege Mallak sortu zuen XII mendean Khwopa izenarekin. Hasiera hartan Ganesh jainko hinduaren hiru tenploren artean triangelu itxura zeukan hiriak. XVI menderarte Nepalgo hiri nagusia izan zen eta 1768an Prithvi Narayan Shah errege gurkhak herrialdea konkistatu zuenean Bhaktapurrek isolatuta gelditzea erabaki zuen hiri aske gisa.
Tibet, India eta Pokhararen elkargunea izateak eman zion aberastasuna gaur egun bere Durbar ederraren etxeen arkitekturan nabari da. XX mendean alemaniarren proiektu baten laguntzaz hiria garbitu eta berriztu egin zuten eta gaur egun Nepalgo toki turistikoenetakoa bihurtu da.

## Ondasun nabarmenak

Hiri guztia da ikustekoa eta UNESCOk Gizateriaren ondare izendatua du. Oinezkoentzako eremua da gainera.
Bhaktapurreko Durbar plaza da bertako plaza nagusia. 55 leihoen jauregia nabarmentzen da denen gainetik, 1769 arte Jitamitra Malla erregearen egoitza izan zena. Durbarraren inguruan newari estiloko kale, etxe, plaza, iturri eta tenploak daude. Aipatzekoak dira Taumadhi eta Dattatreya plazak. Tenplo gehienak hinduak badira ere, badaude 19 tenplo budista, honen adierazgarri Durbar plazako lehoi biak.
1934eko lurrikarak 2000 etxe suntsitu zituen Bhaktapurren. Horien artean Durbarreko eraikinen herena.
* Bhaktapur

## Kanpo estekak

* (Ingelesez) Bhaktapur.com
* Datuak: Q843138
* Multimedia: Bhaktapur / Q843138
# Bernard Gazteluzar

Bernard Gazteluzar (Ziburu, Lapurdi, 1619ko martxoaren 12a - Paue, Frantzia, 1701eko apirilaren 15a) euskal idazlea eta jesuita izan zen.

## Biografia

Jesusen Lagundian sartu zen 1640an eta Pauen zuten etxean bizi izan zen hil zen arte. Harena da Eguia catholicac, salvamendu eternalaren eguiteco necessario direnac (1686) zortzi partetan banaturiko olerki bilduma erlijiozkoa, mende honetako testu gailenetarikoa:
| « | Se trata de un poeta fino y delicado y también de un experto innovador en materia de metro, que marcha, quizá sin saberlo, por el mismo camino que Oihenart. Sus versos, a pesar de su finalidad didáctica y popular, son cultos por su variada versificación y por su ropaje mitológico, aunque el jesuíta no introduzca éste más que para desecharlo | » |
| —Luis Mitxelena 1960, 82. or. |||
Patri Urkizurentzat mende horretako poetarik finenetakoa da:
| « | Beste ziburutarrak bezala marinelen kanten oroitzapenean idazten zizkigun bere bertsoak, eta hauek ez dira inolaz ere guttiestekoak, ez balin bada ere orrialde guztietan berdin gora hegaldatzen, eta ez badu beti distira beraz argitzen ere. Honen lana epaitzerakoan ere ez da baztertu behar, aitzitik oso kontutan eduki behar dugu norentzat ari zen bertsotan. Beste askoren artean Frantses Xabierren azken orduei eskainitakoak benetan miresgarritzat ditugu (…). Beste gogoeta eder anitz ere baditu jende-moeta askotaz: erretor, apez, ezkongai, kargudun, aitoren seme, ehiztari, soldado, mediku, irakasle, marinel, aberats, erromes, laborari, artzain, langile, espos, guraso, gazte, xaharrez… (…) Dena den, Gazteluzarren poesiarik hoberena ez da aurkitzen itzulpenetan, ustekabeko gai ohargarrietan baizik, eta Lafittek dioenez Axular bezain miresgarria dugu, non ez den gorago ezarri behar, hain baitu euskara laino, bero eta jori. Hitz guttiz esateko, XVII. mendeko poetarik finena" | » |
| —Patri Urkizu, 1991, XX. or. |||

## Lanak
### Erlijioa

* Eguia catholicac salvamendu eternalaren eguiteco necessario direnac (1686)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Bernard Gazteluzar literaturaren zubitegian
* Datuak: Q11909117
# Bernard Frize

Bernard Frize (1954, Saint-Mandé, Frantzia) frantziar margolaria da, material ugaritan lan egiten duena eta hainbat teknika erabiltzen dituena.

## Estilo artistikoa

Artista gisa, nagusiki konposizio abstraktuak egiten ditu, baina batez ere sortzeko prozesuan jartzen du arreta. Hau da, mekanika jakin bat entseatu, eta hura sistematikoki errepikatu sorta bat sortzeko, edo kontrakoa ere, sistemarik gabe baina kolore eta material batzuk baliatuz sortzen dena ikusi. Formatu handiak erabiltzen ditu, eta tarteka eskultura ere ekoitzi izan du.
Bere lana prozesu horietara bideratuta dagoenez, askotan konbentzionalak ez diren tresnak, materialak eta besteen laguntza eskatzen du koadro bat osatzeko. Argazkilaritza ere lantzen du, baina ez du bere burua argazkilaritzat: metodo-sistema ia aleatorioak erabiliz tarteka argazkiak egiten ditu, bere sorta jakin batzuk egiteko.
Frizeren erretrospektibo handiena Centre Pompidouk eskaini dio 2019an Parisen. Bere martxante nagusiak dira Paris eta Miamiko Galerie Emmanuel Perrotin, Londresko Simon Lee Gallery eta Vienako Galerie Nächst St. Stephan. Lan eta bizi Paris eta Berlin artean egiten du.

## Erreferentziak

* ↑ (Frantsesez) «Bernard Frize. Sans repentir | Centre Pompidou» www.centrepompidou.fr (Noiz kontsultatua: 2019-08-19).

## Kanpo-loturak

* Bernard Frize, webgune ofiziala.
* Datuak: Q2897931
# Bernard Duprat

Bernard Duprat (Baiona, 1943ko uztailaren 17a) lapurtar errugbilaria ohia da, errugbi XV. modalitatean aritu zena.

## Ibilbidea

* Aviron Bayonnais
* Anglet Olympique Rugby Club
* US Mouguerre
* Datuak: Q2897838
# Bernard Foley

Bernard Foley (Sydney, 1989ko irailaren 8a), izengoitiz The Iceman deitua, australiar errugbilaria da, atzelari eta zabaltzaile postuetan aritzen dena. 2011tik aitzina Super Rugby txapelketan parte hartu zuen New South Wales Waratahs taldearekin. 2019an, berriz, Kubota Spearsek kontratatu zuen Japoniako Errugbi Ligan jokatzeko. 2013an egin zuen debuta Australiako selekzioarekin.

## Palmaresa
### New South Wales Waratahs

* Super Rugby
** irabazlea: 2014

### Australiako selekzioa

* The Rugby Championship
** irabazlea: 2015
* Munduko Errugbi Txapelketa
** finalista: 2015

## Erreferentziak

* ↑ Foley to join Japan's Kubota Spears after World Cup. reuters.com (Noiz kontsultatua: 2022-10-3).
* ↑ Bernard Foley. en.espn.co.uk (Noiz kontsultatua: 2022-10-3).

## Kanpo estekak

* Datuak: Q4893136
* Multimedia: Bernard Foley / Q4893136
# Bernard Francis Law

Bernard Francis Law (Torreón, Mexiko, 1931ko azaroaren 4a - Erroma, Italia, 2017ko abenduaren 20a) Erromatar Eliza Katolikoko estatubatuar kardinala zen. Bostongo artzapezpiku emeritua, Santa Maria Nagusia basilikaren artzapezpiku ohia eta Santa Susanako apaiz kardinala zen.
1961eko maiatzaren 21ean egin zen apaiz Law. 1984tik 2002ko abenduaren 13ra bitartean Bostongo artzapezpikua izan zen. Berak gidatzen zuen artzapezpiku-barrutian egondako sexu-gehiegikeria eskandalu batengatik kargua utzi behar izan zuen. Izan ere, Bostongo artzapezpiku-barrutiaren baitan apaizen pederastia kasuak ezkutatzen zirela eta apaiz pederastei babesa ematen zitzaiela jakin zen.

## Erreferentziak

* ↑ «Bernard Law hil da, Bostongo apaizen pederastia kasuak ezkutatu zituen artzapezpiku ohia» Argia 2017ko abenduaren 20a (Noiz kontsultatua: 2017ko abenduaren 24a).
* Datuak: Q384038
* Multimedia: Bernard Law / Q384038
# Bernard Garnier

Bernard Garnier (c. 1370 - 1430eko hamarkada) frantziar elizgizona izan zen, Benedikto XIV.a izenaz antipapa 1424 eta 1429 bitartean. Antipapa aukeratu zuten Peñíscolan Klemente VIII.aren aurka.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/11/08 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q455786
# Bernard Germain de Lacépède

Bernard Germain Étienne de Laville-sur-Illon, Lacépèdeko kondea (Agen, 1756ko abenduaren 26a - Épinay-sur-Seine, 1825eko urriaren 6a), frantziar zoologo, politikari eta musikaria izan zen.

## Biografia

Gaztetan filosofia eta musika ikasi ondoren, Buffonen "Histoire Naturelle" irakurri ondoren izadi-jakintzak ikasteari lotu zion. Musikagilea ere izan zen eta bost opera sortu zituen: Armide (1777), Omphale (1783), Scanderbeg (ca. 1785), Cyrus (ca. 1785) eta Alcine (1786). Gluckek ere lan hauek goraipatu zuen.
Frantziar Iraultzan, biltzarrerako hautatu zuten. Robespierreren kontrakoa, Izu garaian 1795era arte erbesteratu zen. 1799an Napoleón Bonapartek barne-arazoetako ministro izatea proposatu arren, senatari bilakatu zen. Ohorezko Legioa sortu zuen.

## Bibliografia hautatua

* Essai sur l'électricité naturelle et artificielle (1781)
* Physique générale et particulière (1782-1784)
* Théorie des comètes, pour servir au système de l'électricité universelle (1784)
* La poétique de la musique, 2 vols. (1781 y 1785)
* Histoire naturelle des quadrupèdes ovipares et des serpens, 2 lib. (1788-1789)
* Vues sur l'enseignement public (1790)
* Histoire naturelle des poissons, 5 lib. (1798-1803)
* Tableau des divisions, sous-divisions, ordres et genres des mammifères (1798)
* La Ménagerie du Muséum national d'histoire naturelle (1801)
* Histoire naturelle des cétacées (1809)
* Ellival et Caroline (1816)
* Charles d'Ellival et Alphonsine de Florentino (1817)
* Vue générale des progrès de plusieurs branches des sciences naturelles, depuis la mort de Buffon... (1818)
* Histoire générale, physique et civile de l'Europe, depuis les dernières années du V$^{iéme}$ siècle jusque vers le milieu du XVIII$^{iéme}$, 18 lib. (1826)
* Histoire naturelle de l'homme, précédée de son éloge historique par M. le Baron G. Cuvier (1827)
* Les âges de la nature et l'histoire de l'espèce humaine (1830)
* Datuak: Q313363
* Multimedia: Bernard Germain de Lacépède / Q313363
* Espezieak: Bernard Germain Étienne de la Ville, Comte de Lacépède
# Bernard Dort

Bernard Dort (Metz, 1929ko irailaren 29a - Paris, 1994ko maiatzaren 5a) frantses antzerki-kritikaria izan zen. Antzerki eta operako kritikaria izan zen. Sorbonako Antzerki Ikerlanetarako Institutuan irakasle jardun zuen. Dramaturgia eskolak ere eman zituen. Estrasburgoko Antzoki Nazionaleko literatura-aholkularia izan zen, eta hainbat antzerki-lan itzuli zuen. Unibertsitatearen eta antzerki-munduaren arteko zubi-lana egin zuen, eta argitalpen ospetsu hauetan idatzi zuen: Temps modernes, Cahiers du Sud, Cahiers de la Comédie-Française eta Le Monde dimanche. Lecture de Brecht liburua idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2897813
# Brigada Criminal

Brigada Criminal 1999ko urtarrilean Lazkaon sortutako musika talde bat da.

## Ibilbidea

Los Rockinsonen banaketa zela medio, Ikerrek (bateria) eta Haritzek (gitarra eta ahotsa) zerbait egiten jarraitzea erabaki zutenean sortu zen. Denborak aurrera egin ahala eta kanta batzuk osatu zituztela ikusita beste taldekide batzuen beharra sumatu zuten eta Joseba eta Aitor sartu ziren taldean.
Kantuen bilduma osatu zutenean bere lehen kontzertua Berinen (Galiza) eman zuten, Haritz ere partaide zen Fist Fuckingekin batera, 1999ko abenduaren 4ean. Geroztik kontzertu ugari eman zituzten Euskal Herrian barrena.
2000n taldeko gorabehera batzuk bide, Iñigo eta Gari gabe jarraitzea erabaki zuten Ikerrek eta Haritzek. Gauzak horrela, Fist Fucking taldeko gitarra zen Ander Oiarbideri deitu zioten (Fist Fucking taldea jadanik banandua zegoen), kontzertu pare bat egiteko, denboraz larri baitzebilen. Azkenik taldearen birrantolaketa baten ondorioz Joseba (Fist Fuckingeko bateria eta Ikerren anaia) eta Aitor Aldanondo (Factoría 77ko gitarra eta parranda-kidea) sartu ziren. Aldi berean Ikerrek baxua jotzen zuen talde paralelo batean (Grupo Salvaje), Brigadako taldekide ziren Haritz eta Josebarekin batera. Grupo Salvajeko laugarren taldekidea Nuevo Catecismo Catolicoko Gonzalok (gitarra) osatzen zuen.
Kontuak kontu, taldearen osaketa finkatu ondoren abesti berriak sortzen hasi ziren eta beraien lehen kontzertua Bergarako gaztetxean eman zuten 2001eko Martxoaren 2an. Urte horretan kontzertu ugari eman ostean Haritzek atzerrira joan behar izan zuen lan kontuengatik. Haritz itzuli ostean beste taldekide berri bat hartu zuten taldearen kudeaketa eramaten laguntzeko. Lan horretarako aproposena Uxi zela erabaki zuten eta Quinto Brigada ezizena jarri zioten.
Denborarik ez zuten alperrik galdu, 2002 urte bukaeran beraien lehen lana kaleratu baitzuten. Lan honetako hitzak ia bere osotasunean gaztelaniaz daude. Ekoizpen lanetan Fist Fuckingeko baxujolea zen Iñigo Kanpos (Cabrero) aritu zen. Ekoizpen guztia beraien kontura egin zuten. Gauzak nahiko ongi joan zitzaizkien, disko horrekin kontzertu ugari jo baitzituzten. Kantu hauek euskaraz kantatzeko erabakia hartu zuten, hau baita beraien ama hizkuntza. Kolaboratzaile Captain Nemoko Javier Lecuona Amantegui Gancegui (Fist Fuckingeko abeslari ohia) izan zuten bertsio bat abesten. Aurreko lanean ere badago berak kantatutako beste abesti bat.
2004ko Martxoaren bukaeran beste sei abesti grabatu zituzten, Maiatzean Gor diskoetxearen zigilupean kaleratu zen disko batean parte hartzeko, Olaztiko Stupenda Jonesekin batera.
2006ko udazkenean taldea desegin zen baina 2007an azken diska bat atera zuten, La Fina Línea Roja.

## Diskografia

* Brigada Criminal (2002) - autoekoiztua (beranduago biniloan argitaratu zen)
* Prest al hago? (2003, autoekoiztua)
* Osti bi (2004, Gor) - Stupenda Jones taldearekin batera.
* Gure Mandamentuak (2005, Gor)
* La Fina Línea Roja (2007, Discos Subterráneos)

## Kolaborazioak

* Gure Irratia, zure rokanrolla (2005, Gure Irratia)

## Kanpo estekak

* Taldearen webgunea
* (Gaztelaniaz)(Ingelesez) Gor Diskak-en webgunea
* Datuak: Q12255493